**Povodie Turca** je čiastkové povodie Váhu v severnej časti stredného Slovenska.

Vymedzenie a charakteristika
----------------------------

Rieka Turiec odvodňuje územie okresov Martin (okrem najsevernejšej časti), Turčianske Teplice (celý okres) a sčasti Žiar nad Hronom (oblasť severne od Kremnice). Zároveň odvodňuje prevažnú väčšinu Turčianskej kotliny, západnú časť Veľkej Fatry, severnú časť Kremnických vrchov a východnú časť pohorí Žiar a Lúčanská Fatra. 

Povodie má nepravidelný oválny tvar, prebieha v severojužnom (poludníkovom) smere od ústia rieky pri Vrútkach na severe po horný tok na pomedzí okresov Turčianske Teplice a Žiar nad Hronom.

Priebeh rozvodnice
------------------

Rozvodnica prechádza od ústia na východ cez Sklabinské predhorie (vrchy Bukovina (538,2 m n. m.) a Borová (690,3 m n. m.) a hradné bralo Sklabinského hradu) do Veľkej Fatry (cez vrchy Lučenec (1 041,4 m n. m.), Končitý vrch (1 096,8 m n. m.) a Kečka (1 139 m n. m.) na hrebeň pohoria. Pokračuje hlavným hrebeňom Veľkej Fatry približne v línii Jarabiná (1 313,8 m n. m.) - Malý Lysec (1 297,2 m n. m.) - Ploská (1 532,1 m n. m.) - Ostredok (1 592 m n. m.) - Krížna (1 574,3 m n. m.) - Kráľova studňa (1 384 m n. m.) - sedlo Malý Šturec (890 m n. m.), následne po hrebeni Kremnických vrchov cez Svrčinník (1 312,8 m n. m.), Tablu (1 178,4 m n. m.) na Skalku (1 231,6 m n. m.). 

Odtiaľ sa stáča na západ, vytvára južnú hranicu od Skalky k severnému okraju intravilánu obce Krahule, odtiaľ do oblasti tzv. symbolického stredu Európy, cez obec Kremnické Bane na Mazuchov vrch (876 m n. m.) a ďalej cez Kunešov na kótu 911 m východne od Handlovej. Ďalej pokračuje na sever (už západná hranica) na vrch Bralová skala (825,6 m n. m.) a do oblasti Sklenianskych lúk pri obci Sklené a ďalej vchádza do pohoria Žiar, kde vedie po hrebeni v línii Nemcovo (831,7 m n. m.) - Mačací zámok (789,8 m n. m.) - Rovné lazy (701,7 m n. m.) - Vyšehrad (829,1 m n. m.) - Vyšehradské sedlo (579 m n. m.) - Závozy - Vrícke sedlo (665,6 m n. m.) a ďalej pokračuje hlavným hrebeňom Lúčanskej Fatry. 

Tu prebieha na spojnici Vrania skala (1 003,6 m n. m.) - Reváň (1 204,6 m n. m.) - Kľak (1 351,6 m n. m.) - Vrícke sedlo (950 m n. m.) - Janková (1 163,2 m n. m.) - Hnilická Kýčera (1 217,6 m n. m.) - sedlo Majbíková (990 m n. m.) - Úplaz (1 301 m n. m.). Tu sa stáča na juhovýchod, vytvára severnú hranicu povodia, pričom schádza k ústiu Turca do Váhu.

Riečna sieť
-----------

Hlavným tokom je rieka Turiec, ktorá pramení vo Veľkej Fatre v juhovýchodnej časti povodia. Tok rieky opisuje tvar obráteného písmena „J", pričom od prameňa vytvára veľký oblúk prehnutý na juh, pod Turčekom sa stáča na severozápad a severne od obce Sklené na sever. Na strednom toku formuje veľký oblúk smerujúci na západ k obci Kaľamenová a výrazne meandruje. Po prijatí Belianskeho potoka na dolnom toku južne od Martina už pokračuje k ústiu smerom priamo na sever. 

Z hľadiska prítokov sú výrazne vyvinuté prítoky z oboch strán hlavného toku, pričom však vodnatejšie sú pravostranné pritekajúce z Veľkej Fatry (Teplica, Dolinka, Blatnický s Gaderským potokom, Beliansky s Necpalským potokom a Sklabinský potok). Z ľavostranných prítokov vynikajú najmä Biely potok, Jasenica, Polerieka, Vríca, Valčiansky potok a Trebostovský potok.

### Najdlhšie vodné toky

1. Turiec: 77,4 km
2. Teplica: 27,5 km
3. Beliansky potok: 20,3 km
4. Vríca: 19,6 km
5. Necpalský potok: 18,5 km
6. Sklabinský potok: 17,4 km
7. Dolinka: 17,1 km
8. Blatnický potok: 16,9 km
9. Gaderský potok: 16,5 km
10. Bystrička: 12,4 km
11. Hájsky potok: 12,4 km
12. Valčiansky potok: 11,9 km
13. Vôdky: 11,4 km
14. Trebostovský potok: 11,2 km
15. Jasenica: 10,6 km
16. Javorina: 9,7 km
17. Sloviansky potok: 9,2 km
18. Dedinský potok: 8,8 km
19. Piešť: 8,1 km
20. Kozí potok: 8 km
21. Selenec: 8 km

Susedné povodia
---------------

Povodie Turca je od povodia Revúcej oddelené rozvodnicou na východe, od povodia Hrona na juhovýchode (prostredníctvom Bystrice) a juhu (prostredníctvom Kremnického a Lutilského potoka a prítokov) a napokon od povodia Nitry, ako aj povodia Rajčanky na západe. Na severe povodie prilieha k vlastnému povodiu Váhu.

Pozri aj
--------

* Zoznam vodných tokov v povodí Turca
* Povodie Váhu

  


| * z
* d
* u
Vodné toky v povodí Turca (Váh) (od prameňa po Teplicu) |
| --- |
| *Turiec* → *Váh* → *Dunaj* |
| 
* Antonský potok
* Besná voda
* Bočný potok
* Bučina
* Čepčínsky potok
* Černákov potok
* Červená voda
* Dirháb
* Diviacky potok
* Dlhá
* Do Štrichu
* Dolná Ružová
* Dvorec
* Finkeje potok
* Flochovec
* Gajdošov potok
* Hájsky jarok
* **Hájsky potok**
* Hlboký potok (prítok Studeného potoka)
* Hlboký potok (prítok Turca)
* Horeňovo
* Chotárny potok
* Ivančinský potok
* **Jasenica**
* Javorovec
* K Turcu
* Kaluž
* Klobučník
* Kordícky priechod
* Kozí potok
* Krasenovská
* Kukovská
* Laclavá
* Laclavský potok
* Laniekov potok
* Ležisko
* Lieštiny
* **Lúčna**
* Maceje potok
* Maďarská
* Medovár
* Medvedí potok (prítok Bučiny)
* Medvedí potok (prítok Flochovca)
* Medvedia studňa
* Mlynský náhon
* Močaristá
* Motnikerov potok
* **Mútnik**
* Nad vysokým mostom
* Nevoľný potok
* Opálený potok
* Pieskovec
* Piešť
* Požežský potok
* Pri Čepcínci
* Pri škôlke
* Ráztoka
* Rašelina
* Rovný potok
* Sklené
* Sokol
* Spod Vlčieho vrchu
* Strmina
* Studená
* Studený potok
* Studnička
* Širiakovský potok
* Široký potok
* **Teplica**
* Toliarsky potok
* **Turček**
* Uhliská
* Unášaná voda
* Z Čierneho dielu
* Z Jelenej skaly
* Zlodejská
* Žabín

 |

| * z
* d
* u
Vodné toky v povodí Turca (Váh) (od Teplice po ústie) |
| --- |
| *Turiec* → *Váh* → *Dunaj* |
| 
* **Beliansky potok**
* **Blatnický potok**
* Býkor
* **Bystrička**
* Čierny potok
* Diel
* Dielnice
* **Dolinka**
* Haditý potok
* Hliník
* Hôrka
* Chrapový potok
* Javorina
* Kalné
* Kalužná
* Kamenný potok
* Kláštorský potok
* Koštiansky potok
* Krásny potok
* Krivá
* Krížová
* Laskársky potok
* Lehôtka
* Ležiachovský potok
* Lopušná
* Malý potok
* Medokýš
* Mlynský potok
* Peterský potok
* Pivovarský potok
* Pod jelšiny
* Podhájsky potok
* Podstráne
* Poleriecky potok
* **Polerieka**
* Rakovo
* Sadový potok
* Silava
* **Sklabinský potok**
* Socovský potok
* **Trebostovský potok**
* Trnovský potok
* Úplaz
* **Valčiansky potok**
* Valentová
* Vedžer
* Veľký jarok
* Vendelínsky potok
* Veterný potok
* **Vríca**
* Zázrivá
* Zlámaný potok
* Znievsky potok
* Žabokrecký potok

 |